stanford-oval/wikipedia huggingface dataset:
עדה (דמות מקראית)
חייה

רש"י, בעקבות בראשית רבה, מסביר מדוע היו ללֶמֶך שתי נשים: ”כך היה דרכן של דור המבול, אחת לפריה ורביה ואחת לתשמיש. זו שהיא לתשמיש, משקה כוס של עקרין כדי שתעקר, ומקושטת ככלה ומאכילה מעדנים. וחברתה נזופה ואבלה כאלמנה” (רש"י, בראשית, ד', י"ט). על עָדָה עצמה מוסיף רש"י: ”היא של פריה ורביה, ועל שם שמגונה עליו ומוסרת מאצלו. עדה תרגום של סורה” (רש"י, בראשית, ד', י"ט). עם זאת, גם לצִלָּה נולדו שני ילדים, תּוּבַל קַיִן ונַעֲמָה.
חייה > חלקה במעשה לֶמֶך

לפי ספר הישר, לאחר שהרג לֶמֶך בשוגג את קַיִן ואת תּוּבַל קַיִן, היא ואחותה רצו להורגו ומאותו יום שנאו אותו. הן נפרדו ממנו, ובעקבות זאת לֶמֶך שר לנשותיו, עָדָה וצִלָּה: ”וַיֹּאמֶר לֶמֶךְ לְנָשָׁיו עָדָה וְצִלָּה שְׁמַעַן קוֹלִי נְשֵׁי לֶמֶךְ הַאְזֵנָּה אִמְרָתִי כִּי אִישׁ הָרַגְתִּי לְפִצְעִי וְיֶלֶד לְחַבֻּרָתִי: כִּי שִׁבְעָתַיִם יֻקַּם קָיִן וְלֶמֶךְ שִׁבְעִים וְשִׁבְעָה:” (בראשית, ד', כ"ג–כ"ד). בסופו של דבר הן שבו אליו בציוויו של אָדָם הראשון.
הערות שוליים

↑  ראו אנציקלופדיה מקראית כרך ו
↑  ספר הישר, בראשית, עמ' 4
↑  ”וְצִלָּה גַם הִוא יָלְדָה אֶת תּוּבַל קַיִן לֹטֵשׁ כָּל חֹרֵשׁ נְחֹשֶׁת וּבַרְזֶל וַאֲחוֹת תּוּבַל קַיִן נַעֲמָה:” (בראשית, ד', כ"ב)
↑  ספר הישר, בראשית, עמ' 5
| --- | --- |
בקרת זהויות :  GND: 1217603492  VIAF: 9788160062398035790009   WorldCat (עם VIAF): 9788160062398035790009 
ציור מסביבות שנת 1360, עָדָה מצד שמאל למעלה.
אקסון (גנטיקה)

תהליך הוצאת האינטרונים מה-pre-mRNA (הגדיל העליון) וחיבור האקסונים האחד לשני נקרא שחבור
בגנטיקה, אקסון (באנגלית: Exon) הוא רצף נוקלאוטידים ב-DNA המהווה חלק מה-mRNA הבוגר לאחר ששאר חלקי הגן אשר קרויים אינטרונים מוצאים החוצה בתהליך של שחבור (splicing).
המושג נטבע על ידי וולטר גילברט ב-1978 והוא נגזר מהמילה Expressed באנגלית, "מבוטא". יחד עם זאת, לא בהכרח מתורגם כחלק מהחלבון. (ייתכן ונמצא ב-mature mRNA  בקצה 5'-UTR או 3'-UTR)
היות שאינטרונים מופיעים כמעט באופן בלעדי ביצורים איקריוטיים, הרי שבחיידקים ובנגיפים המושג "אקסון" אינו רלוונטי; לחלופין ניתן לומר כי גן שאינו מכיל אינטרונים מורכב מאקסון בודד. האקסונים מהווים חלק קטן מרוב הגנים האיקריוטיים (בין אחוז לאחוז וחצי מכלל הגנום); רוב הנוקלאוטידים בכל גן משתייכים לאינטרונים. קצוות הגן הם תמיד אקסונים; האינטרונים מופיעים בפנים הגן בלבד. לאחר תהליך השעתוק, בו נבנה גדיל mRNA לפי תבנית ה-DNA, נחתכים האינטרונים מה-mRNA והאקסונים מחוברים האחד לשני בתהליך הקרוי שחבור. לפיכך, האינטרונים אינם זוכים לצאת מגרעין התא אל הריבוזומים ולהיות מתורגמים לחומצות אמינו, אבני הבניין של החלבונים. גדיל mRNA שטרם עבר שחבור נקרא pre-mRNA או hnRNA.
בין גנים המשתייכים למשפחה מסוימת קיימת בדרך כלל זהות רבה באקסונים, זאת לעומת שוני באינטרונים. היות שהאקסונים מקודדים לחלבונים, הרי שקיים "צורך" אבולוציוני לשמר את רצף הנוקלאוטידים ככל שניתן; באינטרונים לא קיים צורך זה והם לפיכך מועדים יותר לשינוי. הדבר נכון גם לגבי גנים הומולוגיים ביצורים שונים; בדרך כלל קיימת זהות רבה באקסונים של גנים אלו, זאת לעומת אינטרונים שונים לחלוטין.
אקסון ביצורים מפותחים מקודד בממוצע לכחמישים חומצות אמינו. הגן המקודד לחלבון האנושי טיטין מכיל את מספר האקסונים הרב ביותר בטבע—178—וכן את האקסון הארוך ביותר בגנום האנושי—17,000 נוקלאוטידים. טיטין מורכב מכ-27,000 חומצות אמינו. אקסונים מקודדים לעיתים קרובות לאזורים (או "תת-יחידות") בעלי מבנה ותפקיד מוגדר בחלבון. הדוגמה הקלאסית לתופעה זו היא הגנים המקודדים לנוגדנים של מערכת החיסון. כל אזור מוגדר בנוגדן (האזור הקבוע והאזור המשתנה, למשל) מקודד על ידי אקסון נפרד.
סך כל האקסונים בגנום מסוים מכונים אקסום (exome).
ארץ טרופית יפה

מתי כספי במופע ארץ טרופית יפה
"ארץ טרופית יפה" הוא פרויקט שירים ברזילאיים בנוסח עברי, שהוקלטו לראשונה ב-10 במרץ 1977 במסגרת תוכנית הרדיו "דו רה ומי עוד" ב"קול ישראל". התוכנית הפכה מאוחר יותר לאלבום שיצא לאור ב-1978, וגם למופע שזכה להצלחה רבה בישראל.
רקע

בשנות ה-70 הייתה המוזיקה הברזילאית בסגנון סמבה ובוסה נובה פופולרית מאוד בעולם, והשפיעה על אמנים צעירים בישראל. מתי כספי היה אחד האמנים הישראליים שהושפעו מאוד מהסגנון הברזילאי. כספי ואהוד מנור, שהיה ידידו ושותפו ליצירות רבות, יצרו גרסאות עבריות לכמה מהשירים הברזילאים הפופולריים ביותר. לביצוע השירים נבחרו אמנים צעירים יחסית שרובם היו אז בראשית דרכם.
אהוד מנור לא היה דובר פורטוגזית, ולפיכך נעזר בחבר צמד "הפרברים", אורי הרפז, אשר בילה את ילדותו בברזיל ורכש את השפה. התוצאה הסופית הייתה בחלק מהמקרים תרגום מקורב של המילים ובחלק אחר מילים חדשות ללא קשר למקור הפורטוגזי, תוך ניסיון לשמור על המצלול והמקצב המקוריים. עיבודי השירים קרובים מאוד לעיבודים המקוריים. הפופולריות של המופע ושל האלבום שיצא בעקבותיו הביאה את מתי כספי ואהוד מנור לעבד ולתרגם שירים ברזילאיים נוספים. את חלקם ביצע מתי כספי בעצמו, וחלקם ניתנו ללהקות כגון שוקולד מנטה מסטיק ואחרות.
באוסף נכללו שירים מאת ז'ורז' בן ז'ור, ויניסיוס דה מוראיס, אנטוניו קרלוס ז'ובים ויוצרים ברזילאים אחרים. כל השירים שנכללו בו זכו להצלחה קודם לכן בברזיל ובארצות אחרות. אלבום האוסף נערך והופק על ידי עודד פנחסי, והניהול המוזיקלי של המופע והאלבום נעשה בידי מתי כספי. אהוד מנור חיבר את הנוסחים העבריים של השירים. לצורך ביצוע השירים הוקמה להקה מיוחדת שכללה את הזמרים: מתי כספי, יהודית רביץ, קורין אלאל, יוריק בן דוד, צילה דגן וצמד הפרברים (יוסי חורי ואורי הרפז).
בעקבות הצלחתה של תוכנית הרדיו, הועלתה לבמה הפקה עם אותם המשתתפים שצולמה לטלוויזיה הישראלית. צילום המופע נעשה ב-14 באוקטובר 1978 בקיבוץ ברור חיל. במופע המצולם מופיעים גם נגנים ורקדנים בני הקיבוץ ממוצא ברזילאי.
למרות הצלחת התוכנית, האלבום והמופע, הלהקה התפרקה בתום ההופעות. חלק מחברי הלהקה - יהודית רביץ וצמד הפרברים - המשיכו לבצע שירים ברזילאים גם אחרי המופע, ואף יצרו מוזיקה בסגנון ברזילאי. יהודית רביץ אף הוציאה אלבום - "בוא לריו", שמורכב כולו מנוסחים עבריים לשירי ז'ורז' בן ז'ור. הפרברים הוציאו את האלבום "פרברים טרופיקל" עם שירים בסגנון דרום-אמריקאי.
כמו כן ב-1987 הוציא מתי כספי אלבום בשם "ארץ טרופית משגעת" שבו הוא שר יחד עם להקה ברזילאית שירים מהמופע "ארץ טרופית יפה", שירים ברזילאים מתורגמים אחרים ושירים מקוריים שכתב עם אהוד מנור.
האלבום

| --- | --- |

 אלבום אולפן מאת מתי כספי, הפרברים, יוריק בן דוד, צילה דגן, יהודית רביץ, קורין אלאל
 יצא לאור:  1978
 הוקלט:  אולפני רשות השידור, נובמבר 1977
 סוגה:  מוזיקת עולם, מוזיקה לטינית, פולק, סמבה, בוסה נובה
 שפה:  עברית 
 אורך:  39:37
 חברת תקליטים:  CBS ורשות השידור
 הפקה:  עודד פנחסי
האלבום > רשימת השירים באלבום

| ארץ טרופית יפה> מס' | ארץ טרופית יפה> שם | ארץ טרופית יפה> כותב(ים) | ארץ טרופית יפה> ביצוע | ארץ טרופית יפה> משך | ארץ טרופית יפה>  | ארץ טרופית יפה>  | ארץ טרופית יפה>  | ארץ טרופית יפה>  | ארץ טרופית יפה>  |
| --- | --- | --- | --- | --- | --- | --- | --- | --- | --- |
| 1. | ארץ טרופית יפה (País Tropical)   | ז'ורז' בן ז'ור | הלהקה | 03:28 |  |  |  |  |  |
| 2. | בוא נחזור (Doña Flor)   | עממי ברזילאי | הלהקה | 02:33 |  |  |  |  |  |
| 3. | קשה לעבוד (Como é Duro Trabalhar)   | טוקיניו וויניסיוס דה מוראיס | הלהקה | 04:17 |  |  |  |  |  |
| 4. | איזה כדורגל (Fio Maravilha)   | ז'ורז' בן ז'ור | הלהקה ויוריק בן דוד | 02:29 |  |  |  |  |  |
| 5. | עזור לי (Você Abusou)   | אנטוניו קרלוס וז'וקאפי | הלהקה וצילה דגן | 03:42 |  |  |  |  |  |
| 6. | אצלי בבית (Casa de Bamba)   | ז'איר רודריגז | הלהקה ומתי כספי | 01:27 |  |  |  |  |  |
| 7. | הגיטריסט (Naquela Mesa)   | עממי ברזילאי | הלהקה | 01:54 |  |  |  |  |  |
| 8. | קרנבל דיזנגוף (Sonho de Um Carnaval)   | שיקו בוארקי | הלהקה | 02:22 |  |  |  |  |  |
| 9. | אושר (A Felicidade)   | אנטוניו קרלוס ז'ובים וויניסיוס דה מוראיס | הלהקה ומתי כספי | 04:15 |  |  |  |  |  |
| 10. | שירו שירו (Canta Canta)   | מרטיניו דה וילה | הלהקה ויוסי חורי | 02:22 |  |  |  |  |  |
| 11. | אמור לי (Tomara)   | אוז'אלה | קורין אלאל | 03:25 |  |  |  |  |  |
| 12. | אלוהים נותן הכל (Canto de Ubirantan)   | עממי ברזילאי | הלהקה | 01:28 |  |  |  |  |  |
| 13. | קדימה אחורה (Em nome da lua, da mulata e do samba, amém)   | ז'איר רודריגז | הפרברים | 02:23 |  |  |  |  |  |
| 14. | סמבה בשניים (Samba em prelúdio)   | ויניסיוס דה מוראיס ובאדן פאוול | יהודית רביץ ומתי כספי | 03:32 |  |  |  |  |  |
| משך כולל: | משך כולל: | משך כולל: | משך כולל: | 39:37 |  |  |  |  |  |
חברי הלהקה

מתי כספי
יהודית רביץ
קורין אלאל
יוריק בן דוד
צילה דגן
צמד הפרברים: יוסי חורי ואורי הרפז
קרדיטים

מפיק ועורך: עודד פנחסי
גרסה עברית לשירים: אהוד מנור
עיבודים וניהול מוזיקלי: מתי כספי
תיזמור כלי הקשה אהרון קמינסקי
הפקת תקליט: עמירם הר-אבן
עוזרת הפקה: רחל הרמתי
טכנאי הקלטה: אבנר גל, יהודה מורים, גרשון מייטל
הוקלט באולפני רשות השידור - נובמבר 1977
הערות שוליים

↑  חוזה קרלוס פיגיורדו
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
| יהודית רביץ |
| --- | --- | --- |
| אלבומי אולפן | יהודית רביץ (1979) • גלוי ונעלם (1980) • בוא לריו (1983) • דרך המשי (1984) • באה מאהבה (1987) • שֵׁם (1990) • ומאוד לא פשוט לחכות (1993) • עד לאן שהלב לוקח (1994) • איזו מין ילדה (1997) • געגוע (2000) • עיר קטנה (2007) • סופות של חול (2012) |  |
| אלבומי אוסף | מילה טובה ואוסף שירים (1982) • מיטב השירים (1994) • מיטב השירים 2 (2002) • אוסף להיטים (2004) • מיטב השירים 1 + 2 (2007) |  |
| שיתופי פעולה | ששת (1977) • ארץ טרופית יפה (1977) • הכבש השישה עשר (1978) • באופן קבוע וחד פעמי (1979) • שירי מולדת ג' (1987) • העיקר זה הרומנטיקה (1991) • חברים שרים קורין (1998) • לו באת - נשים שרות שם טוב לוי (2006) • בללי, רביץ, רביקוביץ (2009)  • יהודית ויעקב, שירים מהבית (2010) |  |
| הופעות וסרטי DVD | יהודית רביץ והפילהרמונית (2001) • ילדות (2004) • גם אני רוצה חיבוק (2006) • באה מאהבה - קיסריה 2008 (2008) • גם אני רוצה חיבוק (2008) |  |
| מתי כספי |
| --- | --- | --- |
| אלבומי אולפן | מתי כספי (1974) • מתי כספי (הפעמון) (1976) • צד א' צד ב' (1980) • צד נוסף (1980) • סוף היום (1981) • מתי כספי שר סשה ארגוב (1982) • מתתיהו ואלכסנדר (1984) • ילדותי השנייה (1985) • צד ג' צד ד' (1987) • אחד לאחד (1988) • שירים במיץ עגבניות (1989) • בובה מתי (1992) • מתי (1993) • עולם אחר (1998) • דואטים (2000) • את האישה שלי (2005) • נפש תאומה (2010) • כמו בריקוד (2017) |  |
| אלבומי אוסף | כולם שרים את מתי כספי (1975) • בפעם הראשונה (1992) • מתי כספי ואהוד מנור: השירים הגדולים (1994) • חלומות שמורים (1995) • האוסף (1999) • בלדות (2003) • משירי מתי כספי (2003) • המיטב (2004) |  |
| שיתופי פעולה | לא אכפת להם (1970) • ארץ טרופית יפה (1977) • מאחורי הצלילים (1973) • קווים (1981) • שיר אהבה רחוק (1983) • מאחורי הצלילים 1984 (1984) • מאחורי הצלילים 2002 (2002) |  |
| תוכניות והופעות | שירי הבלקן (1980) • עמק הנהר האדום (1981) • ארץ טרופית משגעת (1987) • הופעה חיה בערד (1997) • מה זאת אהבה (2012) |  |
| --- | --- |
בקרת זהויות :  MusicBrainz release group: 32c6bff2-0181-4ee3-8b0e-ccedf2d4a7f0
Chanson Pour L'auvergnat

| --- | --- |
 סינגל בביצוע ז'ורז' ברסנס
 מתוך האלבום Les Sabots d'Hélène
 יצא לאור:  1954 
 סוגה:  שאנסון 
 שפה:  צרפתית 
 אורך:  3.01 
 חברת תקליטים:  פולידור רקורדס 
 כתיבה:  ז'ורז' ברסנס 
 
"Chanson pour l'Auvergnat" (בעברית: "שיר לאיש אוברן"; תעתיק: "שנסון פור ל'אוברניה") הוא שיר שכתב והלחין ז'ורז' ברסנס. השיר יצא לאור ב-1954, באלבומו השלישי של ברסנס, "Les Sabots d'Hélène". השיר, העוסק באנשי החסד המעטים התומכים בפרט הדחוי על ידי החברה, תורגם על ידי נעמי שמר ב-1969 לעברית בשם "לאיש חסדי" ובוצע על ידי יוסי בנאי בתוכניתו "אין אהבות שמחות".
תוכן השיר

השיר הוא שיר תודה לאנשי החסד הבודדים שסייעו למחבר בשעותיו הקשות. בשיר שלושה בתים: בראשון הוא מודה לאיש מאוברן שנתן לו ארבעה בולי עץ לחימום בחורף הקר. בשני הוא מודה לפונדקית שנתנה לו ארבע פרוסות לחם בזמן שרעב ובשלישי, הוא מודה לזר שחייך אליו בתמיכה בעת שהשוטרים עצרו אותו. הוא מאחל להם שבמותם ישלח אותם הקברן היישר לשמים, אל האב הנצחי.
בשלושת הבתים מגנה ברסנס את שאר האנשים, אלו שהשאירוהו לקפוא מקור, לרעוב ולעגו בעת שהובל על ידי השוטרים. אותם הוא מכנה "Les croquants", שניתן לפרש בהקשר שלילי כ"ממזרים".
גם ההתייחסות לאנשי אוברן היא סמלית. אנשי אוברן הגיעו לפריז מהמחוז הכפרי שבמרכז-דרום צרפת. הם התפרנסו בעיקר ממכירת יין ופחמים ויצא להם שם של קמצנים. ברסנס הופך את היוצרות ורואה בהם, באנשים הפשוטים שהפרוטה אינה מצויה בכיסם ואינם נחשבים כמופת של מוסר, את אנשי החסד האמיתיים.
זיהוי "האיש מאוברן"

קיימת מחלוקת לגבי זהותם של אנשי חסדו של ברסנס מאוברן, עליהם נסב השיר. מועמד אחד הוא מרסל פלאנש (Marcel Planche) ואשתו ז'אן שבביתם בפריז הסתתר ברסנס ב-1944 לאחר שנמלט בעת חופשה משירות במחנה עבודת כפייה (צר') בגרמניה. פלאנש היה בן משפחה של יוצאי אוברן שנולד וחי בפריז. המועמד השני הוא לואי קמבון (Louis Cambon) שגם הוא היה במוצאו מחבל אוברן והחזיק ב"בר החברים" (Le Bar des Amis) בפריז שברסנס נמנה עם באיו. כשהופיע ברסנס לראשונה באולם "בּוֹבִּינוֹ" שבמונפרנאס, הוא הזמין את משפחתו של לואי קמבון להופעה.
גרסאות כיסוי בצרפתית

מספר אמנים צרפתים הוציאו ביצועים שלהם לשיר. בהם: ז'ולייט גרקו, הקומפניון דה לה שנסון ואנריקו מסיאס.
גרסאות כיסוי בעברית

לשיר יצאו שתי גרסאות כיסוי בעברית:
גרסאות כיסוי בעברית > כמה אפשר לשבת

ב-1965 הוציא יהורם גאון את אלבום הסולו הראשון שלו, "כל העיר מרכלת עלינו". במסגרתו נכלל השיר "כמה אפשר לשבת" שהוא על פי הלחן של ברסנס "Chanson pour l'Auvergnat". את המילים בעברית חיבר יוסי גמזו והן מרוחקות מנושאו המקורי של השיר ועוסקות במכתב מאת אסיר אל חברתו.
גרסאות כיסוי בעברית > לאיש חסדי

נעמי שמר תרגמה את השיר עבור תוכניתו של יוסי בנאי שהוקדשה לשיריו של ז'ורז' ברסנס, ונקראה "אין אהבות שמחות". התוכנית עלתה על הבמות ב-1969 וזכתה להצלחה גדולה. בתקליט הראשון שיצא לתוכנית, "יוסי בנאי שר ברסאנס - "הגורילה"", השיר לא הופיע. השיר יצא על גבי תקליט של חברת הד ארצי בשם "יוסי בנאי שר ברסאנס - "אין אהבות שמחות"" שיצא לאור רק ב-1974. את העיבוד המוזיקלי לביצוע זה עשו אלכס וייס וסטו הכהן. מאוחר יותר הקליט בנאי גרסאות נוספות לשיר זה: הראשונה ב-1997, בדיסק "יוסי בנאי שר בראסנס" בהד ארצי לעיבוד מוזיקלי של אלי מגן והמאוחרת יותר בדיסק "שר ברסאנס - אין אהבות שמחות" ב-NMC.
תרגומה של שמר אינו מילולי, אך הוא שומר במידה רבה על תוכן המילים המקוריות:
שביום רעב וביום צמא
מימיה נתנה ולחמה
זו שפתחה לי צריף קטן
כשברחובי המהוגן
כל הדודות החסודות
פשוט הסתתרו בביתן
...
ובזכותם תבוא גם היא
אל הרקיע השביעי
לנשמתה שם מחכים
כל הצדיקים
למרות שהשיר אינו קשור לשואת העם היהודי, הכניס מוסד "יד ושם" את השיר למערך הלימוד של נושא חסידי אומות העולם כדוגמה ל"ממד האנושי הכללי של היחיד הפועל מתוך הכרעה מוסרית ומחויבות אנושית, ואף בניגוד למקובל בהתנהגותם של רוב האחרים".
הערות שוליים

↑  יפעת נבו, בראסנס של יוסי, מעריב, 6 במרץ 1969
1 2 3  L'Auvergnat de Brassens est décédé, אתר מגזין סלייט בצרפתית, 24 במרץ 2011
↑  ראובן מירן, בקצה הדלפק, הכי רחוק שאפשר, מתוך הבלוג "הנהר החמישי", 6 בנובמבר 2011
↑  אפרת בלברג, במקום שאין אנשים השתדל להיות איש - חסידי אומות העולם, באתר יד ושם, 1998
פרסי הווידאו קליפים של MTV לשנת 2017

| --- | --- |

 תאריך:  27 באוגוסט 2017
 מיקום:  הפורום, קליפורניה, ארצות הברית
 מנחים:  קייטי פרי
 זכייה במספר הפרסים הרב:  קנדריק לאמאר (6)
 מספר המועמדויות הרב:  קנדריק לאמאר (8)
 →2016 2018←
טקס פרסי הווידאו קליפים של MTV 2017 התקיים ב-27 באוגוסט 2017, באולם הספורט הפורום שבאינגלווד, אשר מכבד את הקליפים אשר יצאו לאור בין 25 ביוני 2016 ל-23 ביוני 2017. הטקס הונחה על ידי קייטי פרי, הטקס ה-34 הוזרם בשידור חי מהאולם בפעם השנייה. בטקס זה, הזמרת והיוצרת האמריקאית טיילור סוויפט הקרינה לראשונה את הווידאו קליפ החדש שלה לשיר "Look What You Made Me Do" בזמן שידור הטקס. ליל יאכטי הנחה את קדם הטקס יחד עם טרנס ג'יי, ולנרד לארי.
ביחס לשנה הקודמת, כמות הצפיות שהיה לטקס ירד משמעותית עם 6.5 מיליון אנשים בטקס ל-5.68 מיליון אנשים שצפו בטקס לשנת 2017, מה שהופך זאת לטקס הפחות נצפה ביותר משנת 1994.
הופעות

| אמנים> קדם טקס | שירים> קדם טקס |
| --- | --- |
קארדי בי: "Bodak Yellow"
בלצ'רס: "Don't Take the Money"
קאליד: "Location" "Young Dumb & Broke"
הטקס המרכזי
קנדריק לאמאר: "DNA" "Humble"
אד שירן ליל עוזי ורט: "Shape of You" "XO Tour Llif3"
ג'וליה מייקלס: "Issues"
שון מנדס: "There's Nothing Holdin' Me Back"
לורד: "Homemade Dynamite"
פיפת' הרמוני גוצ'י מיין: "Angel" "Down"
מיילי סיירוס: "Younger Now"
דמי לובאטו: "Sorry Not Sorry" (בהופעה חיה מפלמס קזינו בשידור חי)
פינק: מחרוזת "Get the Party Started" "Raise Your Glass" "So What" "Fuckin' Perfect" "Just Give Me a Reason" "Don't Let Me Get Me" "Blow Me (One Last Kiss)" "What About Us"
קייל: "iSpy"
ג'יימס ארתור: "Say You Won't Let Go"
אלסיה קארה: "Scars to Your Beautiful"
לוג'יק חאליד אלסיה קארה: "1-800-273-8255"
30 Seconds to Mars טראוויס סקוט: "Walk on Water" "Butterfly Effect"
רוד סטיוארט DNCE: "Da Ya Think I'm Sexy?"
קייטי פרי ניקי מינאז': "Swish Swish"
אחרי המופע
דמי לובאטו: "Cool for the Summer"
הערות שוליים

↑  Geffen, Sasha (20 באפריל 2017). "Here's When You Can Watch The 2017 VMAs This Summer". MTV News. נבדק ב-21 באפריל 2017. {{cite web}}:  (עזרה)
↑  Fekadu, Mesfin (25 ביולי 2017). "Kendrick Lamar is leader of MTV VMAs with 8 nominations". Associated Press. נבדק ב-25 ביולי 2017. {{cite web}}:  (עזרה)
↑  "Everything You Need to Know About the 2017 MTV Video Music Awards". MTV.
↑  "Viewership down for MTV's Video Music Awards". Washington Post. אורכב מ-המקור ב-2017-09-01. נבדק ב-2017-08-31.
1 2  "VMAs: Kendrick Lamar, Miley Cyrus, Ed Sheeran to Perform". The Hollywood Reporter. נבדק ב-10 באוגוסט 2017. {{cite news}}:  (עזרה)
↑  "Video Music Awards Performers". MTV. נבדק ב-17 באוגוסט 2017. {{cite web}}:  (עזרה)
↑  https://twitter.com/s/status/899693982619377665 תבנית:Bare URL inline
↑  Video Music Awards [@vmas] (23 באוגוסט 2017). "🔥 🚀 @ddlovato will perform at the 2017 #VMAs! 🔥 🚀 t.co/wFrSSJQL9t" (Tweet) (באנגלית). ארכיון מ-11 באוגוסט 2021. נבדק ב-22 בספטמבר 2021 – via Twitter. {{cite web}}:  (עזרה)
↑  "Demi Lovato, DNCE, and Rod Stewart Will Perform at the VMAs — with a Very Sexy Twist". MTV.
↑  "Ready for More? Alessia Cara and Kyle Will Perform at the 2017 VMAs". MTV.
↑  "VMAs: Kendrick Lamar Tops Nominations as MTV Continues to Eliminate Gendered Categories". The Hollywood Reporter. 25 ביולי 2017. נבדק ב-25 ביולי 2017. {{cite news}}:  (עזרה)
↑  Roth, Madeline (22 באוגוסט 2017). "Demi, Camila, 5H, and More Will Battle It Out for the VMA Song of the Summer Award". MTV. נבדק ב-22 באוגוסט 2017. {{cite web}}:  (עזרה)
↑  MTV Press (27 באוגוסט 2017). "2017 "VMA" Winners and Performances". נבדק ב-27 באוגוסט 2017. {{cite journal}}:  (עזרה); Cite journal requires |journal= (עזרה)
| פרסי הווידאו קליפים של MTV |
| --- | --- | --- |
| שנים | 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| פרסים | קליפ השנה • אמנ/ית השנה • שיר השנה • אלבום השנה • האמן החדש הטוב ביותר • להקה • פופ • רוק • R&B • היפ-הופ • דאנס • אלטרנטיבי • לטיני • קיי-פופ • שיתוף פעולה • קליפ ארוך • בימוי • כוריאוגרפיה • אפקטים • ניהול אמנותי • עריכה • צילום • שיר קיץ • מסר חברתי • חלוציות על שם מייקל ג'קסון |  |
| פרסים לשעבר | אתר אינטרנט • קליפ פורץ דרך • וידאו קונספט • קליפ של אישה • פרסי בחירת הצופים הבין-לאומיים • אמן לטיני • קליפ מילים • קליפ של גבר • הסינגל המפלצתי של השנה • הקליפ הניסיוני הטוב ביותר • הקליפ הראוי ביותר לשיתוף • פרס MTV2 • ההופעה הטובה ביותר • הופעה בקליפ של רוק בנד פפסי • קליפ פוסט-מודרני • האיום המרובע של השנה • קליפ ראפ • רינגטון השנה • מופע במה • קליפ בריטי • פרטיטורת משחק וידאו • פסקול משחק וידאו • קליפ מסרט • קליפ (שהיה צריך לזכות במונמאן) • בחירת הצופים |  |
פטריק אנטוניוס

| --- | --- |

אנטוניוס ב-2008
 לידה:  13 בדצמבר 1980 (בן 43) ונטה, פינלנד 
 מידע כללי
 מדינה:  פינלנד 
 ספורט
 ענף ספורט:  טניס 
 כניסה להיכל התהילה:  היכל התהילה של הפוקר (2024)
 הישגים
 שיאים אישיים:  2 צמידי אליפות העולם בפוקר 2 זכיות בגביעי סבב טריטון
 
פטריק אנטוניוס (בפינית: Patrik Antonius; נולד ב-13 בדצמבר 1980) הוא שחקן פוקר פיני אשר זכה באירוע המרכזי של סבב הפוקר האירופי ושני גביעי סבב טריטון. נבחר להיכל התהילה של הפוקר ב-2024.
ביוגרפיה

אנטוניוס החל לשחק בטורנירים ב-2005 ובמהרה סיים במקומות גבוהים וזכה בפרסים גדולים, כאשר סיים במקום השלישי באירוע המרכזי של סבב הפוקר האירופי שהתקיים בברצלונה וחודש לאחר מכן זכה באותו הטורניר שהתקיים בבאדן-באדן, ובדצמבר זכה בפרס שחצה במעט מיליון דולר כשסיים במקום השני בטורניר במסגרת סבב הפוקר העולמי. הוא ממעט לשחק בטורנירים בעלי עלות כניסה אשר נמוכים מ-10,000 דולר, ומשתתף קבוע בטורנירים בעלי עלות כניסה גבוהים במיוחד.
למרות הצלחותיו בטורנירים, אנטוניוס מוכר יותר כשחקן קאש. בתחילת שנות האלפיים שיחק באופן קבוע בשולחנות בעלי עלות הכניסה הגבוהים ביותר באתר "פולטילט פוקר". במהלך השנים השתתף בשידורים של משחקי פוקר בעלי כניסה גבוהים במיוחד. בפברואר 2023 זכה בסכום של כ-2 מיליון דולר בקופה אחת, ביד המשודרת הגדולה ביותר ששודרה בטלוויזיה עד אז.
אנטוניוס היה השחקן הראשון אשר קיבל את האתגר שפרסם טום דוואן למשחק אומהה הולדם בבלינדים של 200\400 דולר למשך 50 אלף ידיים, שבסופו דוואן ישלם 1.5 מיליון דולר במידה ואנטוניוס ינצח. למרות שבתחילת האתגר אנטוניוס הוביל והיה מורווח כחצי מיליון דולר, לקראת סופו הפסיד כ-2 מיליון דולר וביקש לסיים את האתגר.
ב-2024 נבחר להיכל התהילה של הפוקר. בנובמבר זכה בגביע סבב טריטון השני שלו ובפרס של כ-5.1 מיליון דולר, לאחר שניצח את טורניר המוזמנים בלבד בעל עלות כניסה של 200 אלף דולר, אשר התקיים במונטה קרלו.
נכון לנובמבר 2024, אנטוניוס זכה בסך של כ-29 מיליון דולר מטורנירי פוקר, מתוכם כ-14.4 מיליון דולר בסבב טריטון.
הערות שוליים

↑  Chad Holloway,‏ Patrik Antonius Wins $1,978,000 Pot, the Largest Ever Broadcast on a US Live Stream, באתר PokerNews,‏ 19 בפברואר 2023 (באנגלית)
↑  Jon Sofen,‏ Patrik Antonius on Durrrr Challenge Loss: "I Was Cocky and Arrogant", באתר PokerNews,‏ 14 בספטמבר 2022 (באנגלית)
↑  Patrik Antonius Announced as 2024 Poker Hall of Fame Inductee, באתר אליפות העולם בפוקר, ‏14 ביולי 2024 (באנגלית)
↑  Calum Grant,‏ Patrik Antonius Hits New Heights with $5.1M Payday in $200K Triton Invitational, באתר PokerNews,‏ 10 בנובמבר 2024 (באנגלית)
ננסי תאייר

| --- | --- |
אין תמונה חופשית
 לידה:  14 בדצמבר 1943 (בת 80) אמפוריה (אנ'), קנזס, ארצות הברית
 מדינה:  ארצות הברית 
 עיסוק:  סופרת
 שפות היצירה:  אנגלית
 
ננסי תאייר (באנגלית: Nancy Thayer;‏ נולדה ב-14 בדצמבר 1943, אמפוריה (אנ'), קנזס) היא סופרת, אמריקאית. שכתבה 31 ספרים, שתורגמו ל-13 שפות בהן עברית.
ביוגרפיה

ננסי נולדה באמפוריה שבקנזס ב-14 בדצמבר 1943, להוריה ג'יין ומייקל פטון, הבכורה מבין שתי בנותיהם בהמשך עברה המשפחה לויצ'יטה. ב-1964, ברחה מהבית ונישאה לתאייר, פרופסור לפסיכולוגיה, מבוגר ממנה ב-16 שנה, גרוש עם 2 בנות וכך הפכה בגיל 20 לאם חורגת לשתי בנות מתבגרות. לזוג שני צאצאים, הבן ג'ושוע והבת סמנתה, סופרת אף היא. הם התגרשו ב-1980, שנה בה גם התפרסם ספרה הראשון. ב-1984 נישאה לצ'ארלס וולטר ועברה לחיות בננטקט מסצ'וסטס, אי קטן באטלנטי, כ-40 קילומטרים מדרום לקייפ קוד.
השכלה ומסלול מקצועי

לתאייר תואר ראשון ושני בספרות אנגלית מאוניברסיטת מיזורי. בהמשך לימדה במספר אוניברסיטאות. החל מ-1980, עם פרסום הרומן הראשון שלה, היא "סופרת בזמן מלא".
פעילותה הספרותית

ספרה הראשון "סטפינג" (Stepping) יצא (במשמעות הורות חורגת) ב-1980 בהוצאת Doubleday (אנ'). לפני כן פרסמה סיפורים קצרים במספר כתבי עת ספרותיים.
לרבים מספריה רקע אוטוביוגרפי. והם מתרחשים בננטקט.
הספר "סטפינג" עובד לסדרה בת 13 פרקים ששודרה ב-BBC.
הספר "Spirit Lost" עובד לסרט על ידי United Image Entertainment (אנ').
אותות הוקרה

1980–1985 - עמיתת ה-Middlebury Bread Loaf Writers’ Conference.
2015 - פרס Romantic Times (אנ')
הערות שוליים

↑  נכון ליולי 2020
↑  חברים ובעלים, תרגום: מיטל שרון, הוצאת קוראים, 2000
↑  האתר של Middlebury Bread Loaf Writers’ Conferences (באנגלית)
| --- | --- |
בקרת זהויות :  NLI: 987007307939205171  PLWABN: 9810691480705606  BIBSYS: 90141342  CANTIC: a11806564  ISNI: 0000 0001 0921 6332  LCCN: n79099922  NKC: xx0027427  NLA: 35947608  NTA: 068956223  RERO: 02-A003894768  SUDOC: 057750564  Trove: 1158504  VIAF: 85470477   WorldCat (עם VIAF): 85470477